Καστρί Αττικής

Το Καστρί είναι τοποθεσία και οικισμός στα βόρεια προάστια της Αθήνας που βρίσκεται μεταξύ Εκάλης, Πολιτείας και Νέας Ερυθραίας.Βύρων Πολύδωρας, Η μείζων Αθήνα, 2002 Η περιοχή ανήκε διοικητικά στην κοινότητα Κηφισιάς μέχρι το 1934, χρονιά που υπήχθη στην κοινότητα Νέας Ερυθραίας.https://www.eetaa.gr/index.php?tag=oikmet_details&id=21721 Το 1937 όμως πέρασε ξανά στην κοινότητα Κηφισιάς. Το 1948 πέρασε εκ νέου στην κοινότητα Νέας Ερυθραίας.https://www.eetaa.gr/index.php?tag=dkmet_details&id=5719 Το 1951 η περιοχή αναγνωρίστηκε επίσημα ως οικισμός του Δήμου Κηφισιάς.https://www.eetaa.gr/index.php?tag=oikmet_details&id=24586 Το 1960 ο οικισμός καταργήθηκε και προσαρτήθηκε στη Νέα Ερυθραία. Σήμερα υπάγεται πλέον στον ενιαίο καλλικρατικό Δήμο Κηφισιάς, που απορρόφησε την Εκάλη και τη Νέα Ερυθραία από το 2010.

Στο Καστρί διαμένουν πολλοί πρώην και νυν πολιτικοί, γνωστοί καλλιτέχνες και επιχειρηματίες σε κατοικίες υψηλού επιπέδου. Απέκτησε ιδιαίτερη φήμη ως τόπος κατοικίας του Γεωργίου Παπανδρέου. Ο Γέρος της Δημοκρατίας στις αρχές της δεκαετίας του 1930 αγόρασε μία μεγάλη έκταση στην οποία οικοδόμησε την γνωστή βίλα Γαλήνη στην οποία ζούσε, ενώ αργότερα στο συγκρότημα Παπανδρέου προστέθηκαν και άλλα οικήματα και μεζονέτες γύρω από τη βίλα.http://www.protothema.gr/greece/article/349746/oi-gluxbourg-bikan-sto-kastri/ Σήμερα σε ένα από αυτά τα οικήματα πέριξ της βίλας ζει ο πρώην πρωθυπουργός Γιώργος Παπανδρέου, ενώ σε μία μεζονέτα η αδελφή του Σοφία. Η ίδια η βίλα Γαλήνη έχει ανακηρυχθεί από το υπουργείο Πολιτισμού ακίνητο μεγάλης ιστορικής αξίας.http://www.iefimerida.gr/news/125941/o

Tο 2014 μεγάλο δημοσιογραφικό ενδιαφέρον προκάλεσε το γεγονός ότι η Σοφία Παπανδρέου νοίκιασε μία από τις μεζονέτες στον Πρίγκιπα Νικόλαο, γιο του τέως βασιλιά Κωνσταντίνου.

 Ιστορικά γεγονότα 
Στην βίλα Γαλήνη φιλοξενήθηκε το Υπουργικό Συμβούλιο κατά τη διάρκεια των Δεκεμβριανών. Τότε μάλιστα μέλη της ΟΠΛΑ προσπάθησαν να εισβάλουν στο σπίτι με χειροβομβίδα, αλλά απέτυχαν λόγω της αντίδρασης της ισχυρής αστυνομικής φρουράς.Φοίβος Ν. Γρηγοριάδης, Ιστορία του Εμφυλίου Πολέμου, 1945-49: Το δεύτερο αντάρτικο

Στο Καστρί φιλοξενήθηκαν κατά καιρούς πολλοί διάσημοι παγκόσμιοι ηγέτες, όπως ο Ουίνστον Τσώρτσιλ, ο Φρανσουά Μιτεράν κ.ά.

 Παραπομπές 

Κατηγορία:Δήμος Κηφισιάς